उत्तरी आयरल्यान्डमाथि नर्वे विजयी
नर्वेले वुमेन्स युरो २०२२ मा बिहीबार उत्तरी आयरल्यान्डलाई सजिलै ४–१ ले हराएको छ । खेलको सुरुआती १३ मिनेटमा जुलिया ब्लाकस्टाड र फ्रिडा मानुमले गोल गर्दै नर्वै अगाडि राखे ।
साउथह्याम्पटन — नर्वेले वुमेन्स युरो २०२२ मा बिहीबार उत्तरी आयरल्यान्डलाई सजिलै ४–१ ले हराएको छ । खेलको सुरुआती १३ मिनेटमा जुलिया ब्लाकस्टाड र फ्रिडा मानुमले गोल गर्दै नर्वै अगाडि राखे ।महिला फुटबलको कुनै ठूलो प्रतियोगिता पहिलो पल्ट खेलिरहेको उत्तरी आयरल्यान्डविरुद्ध क्यारोलिन ग्राहमले पेनाल्टीबाट तेस्रो गोल थपिन् । दुई पल्टको युरोपेली विजेताविरुद्ध जुलिया नेल्सनले एक गोल फर्काइन् ।नर्वेको चौथो गोल गुरो रेटनले थपिन् । यो जितपछि नर्वेले तीन अंकसहित समूह ‘ए’ मा शीर्ष स्थान कब्जा गरेको छ । आयोजक इंग्ल्यान्ड समान तीन अंकमा दोस्रो स्थानमा छ । 